****

**UTILITZACIÓ DE LA TARGETA MONEDER**

**A MENORS AMB BECA MENJADOR**

**CONCEDIDA PER LA GENERALITAT DE CATALUNYA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

* Cada menor té la seva corresponent targeta.
* Es lliurarà la targeta a un dels tutors del menor en el lloc i hora que li indiqui el seu ajuntament.
* El tutor/a ha de signar el formulari de cessió temporal de dades de caràcter personal.
* La targeta està carregada amb un import inicial de **40€, que correspon a 4 euros/dia per 10 dies de confinament.** La Generalitat podrà recarregar la targeta més endavant, en funció dels dies que s’allargui la situació actual.
* Es podrà comprar **a tots els establiments d’alimentació del municipi**.
* Un cop lliurada la targeta, ja es pot utilitzar sense cap operativa prèvia.

**Obligacions a l’hora d’anar a comprar:**

* No es pot sortir a comprar fora del municipi on vius.
* Has de presentar el tiquet de la compra si la policia te’l demana.
* Només pot anar una sola persona al cotxe.

**Es recomana:**

1. **Comprar** aliments de primera necessitat i adaptades a les necessitats dels menors:

* Productes frescos**: Verdures, fruites, carn, peix i ous**
* Productes bàsics**: Oli, fruits secs, arròs, llegums, llet, iogurts i formatges, conserves de peix i tomàquet.**

1. **Evitar** comprar begudes ensucrades (tipus coca-cola, fantes...), ni alcohol, ni productes carregats de sucres, additius i greixos de mala qualitat, que perjudiquen la salut. La brioxeria no es recomanable.
2. **Evitar** comprar aliments processats i precuinats.

**Aprofitem el confinament per:**

* Comprar productes de proximitat
* Preparar plats casolans i amb el suport dels nostres fills i filles
* Fer cuina saludable: incloure més hortalisses i fruites
* I descobrir amb tota la família plats nous saludables

**HEM DE FER UNA BONA UTILITZACIÓ DELS DINERS PÚBLICS, QUE SÓN DE TOTS I, EN AQUEST CAS, DELS NOSTRES NENS I NENES**